CELEX: C2005/217/50
Language: fi
Date: 2005-09-03 00:00:00
Title: Asia C-239/05: Hof van Beroep te Brusselin 30.5.2005 tekemällään päätöksellä esittämä ennakkoratkaisupyyntö asiassa B.V.B.A. Management, Training en Consultancy vastaan Benelux-Merkenbureau

3.9.2005   
            
            
               FI
            
            
               Euroopan unionin virallinen lehti
            
            
               C 217/25
            
         Hof van Beroep te Brusselin 30.5.2005 tekemällään päätöksellä esittämä ennakkoratkaisupyyntö asiassa B.V.B.A. Management, Training en Consultancy vastaan Benelux-Merkenbureau
   (Asia C-239/05)
   (2005/C 217/50)
   Oikeudenkäyntikieli: hollanti
   Hof van Beroep te Brussel on pyytänyt 30.5.2005 tekemällään päätöksellä, joka on saapunut yhteisöjen tuomioistuimeen 3.6.2005, Euroopan yhteisöjen tuomioistuimelta ennakkoratkaisua asiassa B.V.B.A. Management, Training en Consultancy vastaan Benelux-Merkenbureau seuraaviin kysymyksiin:
   
               1.
            
            
               Onko tavaramerkkiviranomaisen ilmoitettava ehdottoman epäämisperusteen olemassaolon kannalta suorittamansa kaikkien merkityksellisten tosiseikkojen ja olosuhteiden tutkimisen jälkeen tavaramerkin rekisteröitäväksi esittämisestä tekemässään väliaikaisessa ja lopullisessa päätöksessään johtopäätöksensä kaikkien niiden tavaroiden ja palveluiden osalta erikseen, joita varten tavaramerkkisuojaa haetaan?
            
         
               2.
            
            
               Voivatko ne merkitykselliset tosiseikat ja olosuhteet, jotka tuomioistuimen on otettava huomioon siinä tapauksessa, että tavaramerkkiviranomaisen päätöksestä on nostettu kanne, olla erilaisia kyseisten kahden päivänmäärän, joina asiasta päätetään, välillä kuluneen ajan takia, vai onko tuomioistuimen otettava huomioon ainoastaan sinä ajankohtana, jona tavaramerkkiviranomainen teki päätöksen, olemassaolleet merkitykselliset tosiseikat ja olosuhteet?
            
         
               3.
            
            
               Onko yhteisöjen tuomioistuimen asiassa Postkantoor (1) antama tulkinta esteenä sille, että tuomioistuinten toimivaltaa koskevaa kansallista lainsäädäntöä tulkitaan siten, että kyseinen tuomioistuin on estynyt ottamasta huomioon muuttuneita merkityksellisiä tosiseikkoja ja olosuhteita tai päättämään tavaramerkin erottamiskyvystä kunkin näistä tavaroista ja palveluista itsensä osalta?
            
         
      (1)  Asia C-363/99, Koninklijke KPN Nederland, tuomio 12.2.2004.